Ukraina rahvusvaheline maakaitseleegion

Ukraina rahvusvaheline maakaitseleegion (ukraina keeles Інтернаціональний легіон територіальної оборони України) on 2022. aasta 27. veebruaril president Zelenskõi taotlusel moodustatud Ukraina maakaitseväe koosseisus olev välismaalastest koosnev võitlusüksus („võõrleegion“).

 Ajalugu 
Vabatahtlikud välismaalased hakkasid saabuma Ukrainasse juba 2014. aastal, et ühineda võitluses venemeelsete separatistide vastu Ukraina vabatahtlike pataljonide koosseisus, mis olid loodud pärast sõja algust Donbassis.https://www.vice.com/en/article/akvyq4/russian-ukraine-invasion-foreign-fighters-battalion 6. oktoobril 2014 hääletas Ukraina parlament välisvõitlejate Ukraina sõjaväega liitumise lubamise poolt.https://www.kyivpost.com/post/9153 Enne Rahvusvahelise Leegioni moodustamist kasutati inglise keelt kõnelevate välisvabatahtlike koolitamiseks Gruusia Leegionit. Ukraina välisvõitlejate uurija Poola teadlane Kacper Rękawek usub, et enamik lääne võitlejaid enne 2022. aasta Venemaa sissetungi Ukrainasse läbis Gruusia Leegioni. Teiste Ukraina sõjaväe vabatahtlike välispataljonide hulka kuulusid tšetšeenidest koosnevad Džohhar Dudajevi pataljon ja Šeik Mansuri pataljon ning taktikaline rühmitus "Valgevene" (koosneb Lukašenka-vastastest valgevenelastest).

Ukraina rahvusvaheline maakaitseleegion loodi president Volodõmõr Zelenskõi korraldusel ning selle moodustamisest teatas Ukraina välisminister Dmõtro Kuleba oma avalduses 27. veebruaril, kolm päeva pärast invasiooni algust. Kuleba reklaamis üksust Twitteris,  teatades, et "koos alistasime Hitleri ja alistame ka Putini."https://www.newsweek.com/ukraine-creates-foreign-legion-volunteers-abroad-join-fight-russia-1683024 7. märtsil 2022 avaldasid Ukraina relvajõud esimese pildi rahvusvahelise leegioni sõduritest kaevikutes.https://twitter.com/operativno_ZSU/status/1500889533033889795 Rękaweki sõnul oli Rahvusvahelise Leegioni moodustamine "katse muuta konflikt rahvusvaheliseks, mobiliseerides lääne üksikisikuid Ukraina heaks. See areng aitaks häbistada ka lääne valitsusi, kes paljude ukrainlaste silmis ei tee piisavalt tööd , et toetada Kiievit."https://www.sv.uio.no/c-rex/english/news-and-events/right-now/2022/ukraine%E2%80%99s-foreign-legion-.html 

Novembriks 2022 oli sinna saabunud võitlejaid 60 riigist.https://news.sky.com/story/ukraine-war-meet-the-georgian-legion-joining-the-fight-against-russias-invasion-12737984?dcmp=snt-sf-twitter

 Värbamine 
Kandidaatidel soovitatakse võtta ühendust oma riigi Ukraina saatkonna kaitseatašeega.https://visitukraine.today/blog/104/the-international-legion-for-the-territorial-defense-of-ukraine-was-created Liitumiskriteeriumitena on nõutud eelnevat sõjaväe- või meditsiinikogemust ning ajateenistust tõendavate dokumentide esitamist Ukraina saatkonna kaitseministeeriumi ametnikule. Inimestel on palutud mitte tuua oma relvi Ukrainasse.https://www.militarytimes.com/flashpoints/ukraine/2022/03/03/volunteer-fighters-arrive-in-ukraine-but-the-untrained-should-stay-home/ Enamik vabatahtlikke, kes on jõudnud Ukrainasse ja kandideerinud, on võetud vastu.https://www.reuters.com/world/europe/foreign-fighters-ukraine-offers-purpose-camaraderie-cause-2022-03-07/

Ukraina esimene siseministri asetäitja Jevhen Jenin teatas 2022. aasta märtsis, et Rahvusvahelisse Leegioni kuuluvad vabatahtlikud saavad soovi korral Ukraina kodakondsuse. Vajalik katseaeg on sõja kestus.https://www.wsj.com/articles/ukraines-new-foreign-legion-takes-the-fight-to-russian-forces-11647083295 

 Kirjandus 
Detsembris 2022 ilmus kirjastuselt Routledge Poola teadlase Kacper Rękaweki uurimus välisvõitlejatest Ukrainas "Pruunpunane kokteil. Välisvõitlejad Ukrainas." 

"Foreign Fighters in Ukraine. The Brown-Red Cocktail." (2022, Routledge).

 Viited 

Välislingid
 Join the International Legion of Defence Of Ukraine  Save the world. Stand with Ukraine
 Meet the foreign fighters joining Ukraine's battle with Russia  DW News. Youtube'i video (18:50), 2. mai 2022
 In Syria, Russia leads effort to recruit fighters for Ukraine. Al-Jazīrah, 1. aprill 2022
 Non è un videogioco: marine dell'Ucraina in un edificio di Severodonetsk sotto il fuoco nemico. [See ei ole videomäng: Ukraina merejalaväelased Sjevjerodonetski hoones vaenlase tule all]. Rai News, 18. juuni 2022

Kategooria:Ukraina maavägi
Kategooria:Vabatahtlikud sõjalised üksused Venemaa sissetungi ajal Ukrainasse